**NOTA DE PREMSA**

**El debat entre sector nàutic, activistes i científics obrirà el Festival Posidònia Mallorca 2018**

**La trobada tindrà lloc al Fòrum de Turisme Sostenible que se celebrarà el 17 de maig iniciant el programa del Festival.**

*Palma, 10 de maig de 2018*

El **Fòrum de Turisme Sostenible** torna a obrir aquesta edició del Festival Posidònia Mallorca, que se celebra a **Palma** -entre el 17 i 19 de maig- i **Deià** -el 26 de maig-, amb un debat necessari per marcar el camí cap al futur que incideix en els **reptes i amenaces a què s'enfronta la mar balear**.

El Festival, que compta amb el patrocini de l'**Agència de Turisme de Balears** i **l'Ajuntament de Deià**, tindrà el seu primer acte a **Palma** el **dijous 17 de maig** amb una taula rodona que comptarà amb participants de renom internacional. Els reptes i amenaces a què s'enfronta la mar balear obriran un espai de debat amb tots els actors d'un sector imprescindible per a l'economia de les nostres illes. Tindrà lloc al Club Diario de Mallorca a les 18.30 hores.

A la taula rodona del fòrum, presentada per **Matteo Trivelli**, director del festival, i **Antonio Sansó Servera**, director general de Turisme de la Conselleria d'Innovació, Recerca i Turisme del Govern de les Illes Balears, participaran:

* **Carlos Sanlorenzo**, secretari general de l'Associació Nacional d'Empreses Nàutiques (ANEN) i actual ambaixador de l'Organització Marítima Internacional (OMI), pertanyent a l'ONU
* **Xavier Pastor**, Oceanògraf, exdirector de Greenpeace Espanya, Oceana Europa, GOB Mallorca i Marviva, i exinvestigador en l'Institut Espanyol Oceanogràfic Illes Balears (IEO)
* **Jorge Terrados**, director de l'Institut Mediterrani d'Estudis Avançats (IMEDEA)
* **Salut Deudero**, directora de l'Institut Espanyol Oceanogràfic Illes Balears (IEO)
* **Rafel Més**, patró major de la Confraria de Pescadors de Palma i membre del Consell Assessor Mediterrani sobre la Pesca de la UE (MEDAC).

La taula estarà moderada per **Alberto Fraile**, Coordinador del Club Diario de Mallorca.

Durant el Fòrum també es presentaràn una selecció de vídeos realitzats per estudiants de la Facultat de Turisme de la UIB per al projecte "La Mallorca que volem", un projecte d'investigació i experimentació conjunt entre la facultat i el Festival.

La segona part del Fòrum serà una dinàmica participativa que tindrà lloc a **la Fundació Pilar i Joan Miró** el dijous 24 de maig de 10.00 a 13.00 en la qual el sector nàutic i pesquer, l'administració pública, l'activisme, l'ecologisme i la ciència es donaran cita per trobar solucions a la **protecció de la *Posidonia Oceanica*.**

**La resta del programa**

A l'obertura del Festival amb el Fòrum li seguiran dos dies en què el **Moll Vell**, **Cala Blanca**, **Sa Galera** i la platja de **Can Pere Toni** acolliran activitats, performance i celebracions fins dissabte.

Es podràn visitar **vaixells històrics**, participar en **tallers** divulgatius i gaudir de la **performance** de teles aèries que ha preparat el **Circ Stromboli** per al Festival aíxí com una demostració de **immersió sense ampolles** amb el sistema de Peter Diving amb xerrada explicativa per la investigadora Fiona Tomas Nash de l'IMEDEA.

Peter Diving

El Festival s'acomiadarà de Palma el **dissabte 19** a la tarda amb una **festa de tancament** a la platja de Can Pere Toni per a tots els que vulguin venir.

El **26 de maig** tindrà lloc la jornada de **Deià** amb un programa que s'estendrà per diferents ubicacions d'aquest municipi de la serra de Tramuntana. L'**Amfiteatre** de Deià serà l'epicentre de festa juntament amb la **sala de plens de l'Ajuntament** on es podran veure audiovisual entorn a l'ecosistema mediterrani, la integració en la nostra cultura i el seu futur.

Mentrestant, el **Cafè Sa Fonda** acollirà un nou **Poetry Context** i no deixarà que la seva terrassa descansi d'acords musicals en tota la jornada.

I els més actius podran participar en la neteja creativa de **Cala Deià**, on les deixalles acabaran per convertir-se en art.